เราอายุ22 ค่ะ เพศหญิง เรามีอาการตกขาวเป็นสีเขียวค่ะ มีกลิ่น มีอาการคันด้วย มันเกิดจากอะไร. แล้วเราต้องรักษา ยังไงค่ะ มันอันตรายไหมค่ะ
สวัสดีค่ะ ตกขาวคือการที่มีเมือกเหลวไหลจากช่องคลอดของผู้หญิง โดยที่ไม่ใช่ประจำเดือนเมือกนี้ถูกขับออกจากปากมดลูกมายังช่องคลอด เพื่อสร้างความชุ่มชื้นให้บริเวณช่องคลอดและช่วยป้องกันการติดเชื้อภายในช่องคลอดโดยปกติ ตกขาวสีมีขาวหรือใส และไม่มีกลิ่นเหม็น ส่วนตกขาวที่ผิดปกติจะมีสีที่แปลกไป เช่น สีเทา สีเขียว สีเหลือง สีชมพู หรือมีเลือดปน หรือมีกลิ่นเหม็นผิดปกติ มีอาการแสบคันในช่องคลอด หรือมีอาการปวดหน่วงท้องน้อยร่วมด้วยตกขาวที่ผิดปกติดังกล่าว เกิดได้จากหลายสาเหตุ ได้แก่1. การติดเชื้อแบคทีเรียในช่องคลอด ตกขาวมักมีปริมาณที่มากขึ้น มักมีสีเหลือง หรือขาวขุ่น มีกลิ่นเหม็นเหมือนคาวปลา2.การติดเชื้อราในช่องคลอดตกขาวมักเป็นสีขาวขุ่น ลักษณะคล้ายแป้งเปียก และมีอาการแสบหรือคันช่องคลอด รวมถึงอวัยวะเพศด้านนอกด้วย3. การติดเชื้อปรสิต ตกขาวมีกลิ่นเหม็นคาว มักมีสีเขียว หรือมีฟองปน และมีอาการแสบหรือคันในช่องคลอดมาก4. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีอาการเจ็บปวดและคันรอบช่องคลอด เจ็บปวดขณะปัสสาวะและขณะมีเพศสัมพันธ์5. ติดเชื้อไวรัสโรคเริมนอกจากจะมีตกขาวที่มากขึ้นแล้ว จะมีตุ่มแดงหรือแผลที่อวัยวะเพศร่วมด้วย6.มะเร็งปากมดลูกมะเร็งเยื่อบุโพรงมดลูก ตกขาวมักมีเลือดปน อาจมีปวดท้องน้อยเจ็บปวดขณะปัสสาวะและขณะมีเพศสัมพันธ์ อาจเกิดจากประจำเดือนมาไม่ปกติจะเห็นว่าตกขาวที่ผิดปกติ เกิดได้จากหลายสาเหตุเลยค่ะ แนะนำว่าหาก มีอาการตกขาวที่ผิดปกติดังกล่าว ควรไปพบสูติ-นรีแพทย์ค่ะ เพื่อทำการตรวจภายในและหาสาเหตุค่ะ เพื่อจะได้รับการรักษาที่ถูกต้องค่ะ